**ИЗБОРНОМ ВЕЋУ**

**МЕДИЦИНСКОГ ФАКУЛТЕТА**

**УНИВЕРЗИТЕТА У БЕОГРАДУ**

Комисија за припрему реферата у саставу:

1. др Зоран Михаиловић, редовни професор Медицинског факултета Универзитета у Београду, председник

2. др Ирина Бањанин, доцент Медицинског факултета Универзитета у Београду, члан

3. др Драгана Пузовић, редовни професор Стоматолошког факултета Универзитета у Београду, члан

одређена на седници Изборног већа Медицинског факултета Универзитета у Београду, одржаној 25. децембра 2024. године, анализирала је пријаве на конкурс расписан у огласним новинама „Послови" Националне службе за запошљавање Републике Србије, објављеном 29. јануара 2025. године, за избор једног асистента за ужу научну област (предмет) Судска медицина, те подноси следећи

#### Р Е Ф Е Р А Т

На расписани конкурс јавио се 1 (један) кандидат, др Вељко Милошевић, досадашњи сарадник у настави за ужу научну област Судска медицина.

А. ОСНОВНИ БИОГРАФСКИ ПОДАЦИ

Име, средње име, презиме: Вељко, Миодраг, Милошевић

Датум и место рођења: 18. јун 1997. године, Ћуприја

Установа где је запослен: Медицински факултет Универзитета у Београду, Институт за судску медицину „Милован Миловановић“

Звање: сарадник у настави

Научна област: Судска медицина

Б. СТРУЧНА БИОГРАФИЈА, ДИПЛОМЕ И ЗВАЊА

**Основне студије**

Назив установе: Факултет медицинских наука, Универзитет у Крагујевцу

Место и година завршетка: Крагујевац, 2022. године

Просечна оцена: 9,64 (девет, шездесет четири)

**Последипломске студије**

***Докторске студије***

Назив установе: Медицински факултет Универзитета у Београду

Актуелно студент друге године докторских студија

Ужа научна област: Молекуларна медицина

***Специјализација***

Назив установе: Медицински факултет Универзитета у Београду

Започео специјализацију из судске медицине априла 2024. године

**Досадашњи избори у наставна и научна звања**

У звање сарадника у настави изабран 30. марта 2023. године, реизабран 30. марта 2024. године.

В. ОЦЕНА О РЕЗУЛТАТИМА ПЕДАГОШКОГ РАДА

На Катедри за судску медицину Медицинског факултета Универзитета у Београду др Вељко Милошевић учествује у извођењу редовне наставе на српском и енглеском језику (одржавање теоријских и практичних вежби, припрема и прегледање студентских колоквијума и тестова). У оквиру наставе кандидат има пун фонд часова. Одржава студентске консултације. У свом раду са студентима, у току обављања практичне наставе и консултација из судске медицине, др Вељко Милошевић испољио је педагошке квалитете неопходне да би се будућим лекарима на најбољи начин пренела сазнања која ће им бити драгоцена у практичном раду.

По евиденцији Центра за обезбеђивање квалитета, унапређење наставе и развој медицинске едукације, др Вељко Милошевић оцењен је од стане студената у школској 2023/2024. години оценом 4,92/5,00.

Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА

` Др Вељко Милошевић до сада није учествовао као ментор у изради завршних радова (дипломски радови).

Д. НАУЧНИ И СТРУЧНИ РАД

**а) Списак радова**

**Оригинални радови in extenso у часописима са JCR листе**

/

**Остали радови објављени *in extenso* у часописима са JCR листе**

1. Ječmenica D, Pavlekić S, Živković V, Repić A, Marković S, **Milošević V.** Suicide by sodium nitrite: Autopsy case report. Leg Med (Tokyo). 2025; 72:102572. doi: 10.1016/j.legalmed.2025.102572. **M23, IF 1.3, IF ½ 0,65.**
2. **Milošević V**, Petrović T, Banjanin I, Radnić B, Bogdanović M. Case of a fatal congenital transmesenteric hernia in infancy. Leg Med (Tokyo). 2024; 71:102540. doi: 10.1016/j.legalmed.2024.102540. **M23, IF 1.3, IF ½ 0,65.**

**Радови у часопису Медицинска истраживања**

1. Bogdanović M, Popović V, Atanasijević T, Radnić B, Petrović T, **Milošević V.** Sudden death in anorexia nervosa: exploring the mechanism of death. Medicinska istaživanja 2024 57(3):167-171 doi: 10.5937/medi57-50143. **M53.**

**Радови саопштени на међународним скуповима**

1. **Milošević V**, Kontić M, Bogdanović M, Petrović T, Gojković T, Banjanin I, Radnić B. Congenital Transmesocolic Internal Hernia As A Cause Of Sudden Death. 10th International Congress of Serbian Society of Emergency Phisicians. 24-26.10.2024. Belgrade, Serbia. Abstract book, Page 12.
2. **Milošević V**, Pavlekić S, Ječmenica D, Banjanin I. Case Of Asphyxia Due To Airway Obstruction By A Diaper In A Person With Mental Disability. 10th International Congress of Serbian Society of Emergency Phisicians. 24-26.10.2024. Belgrade, Serbia. Abstract book, Page 11.
3. **Milošević V**, Ječmenica D, Pavlekić S, Banjanin I. Posterior Fossa Epidural Hematoma In Young Male With Noonan’s Syndrome. 10th International Congress of Serbian Society of Emergency Phisicians. 24-26.10.2024. Belgrade, Serbia. Abstract book, Page 18
4. Bogdanović M, Popović V, Atanasijević T, Mihailović Z, Banjanin I, **Milošević V**, Petrović T, Radnić B. The Impact of COVID-19 Pandemic on Violent Deaths. 28th International Meeting on Forensic Medicine ALPE-ADRIA-PANNONIA (AAP). Homicide, suicide or accident?. 7-9.09.2023. Udine, Italy. Abstract book, Page 44.
5. Banjanin I, Lukić V, Popović V, Atanasijević T, Bogdanović M, **Milošević V**, Mihailović Z, Petrović T, Radnić B. Postmortem Concentration of Dopamine in Cerebrospinal Fluid Regarding the Manner and Cause of Death. 28th International Meeting on Forensic Medicine ALPE-ADRIA-PANNONIA (AAP). Homicide, suicide or accident?. 7-9.09.2023. Udine, Italy. Abstract book, Page 43.

**Радови саопштени на националним скуповима**

1. Čanović V, Radojević D, Vitošević K, **Milošević V**, Todorović M, Andrić I, Slović Ž, Matić D. S, Popović S, Marković T, Baskić D, Todorović D. Upotreba tečnosti staklastog tela kao potencijalnog izvora DNK za postmortalnu identifikaciju. Prva konferencija Srpskog biološkog društva "Stevan Jakovljević". 20-22.09.2023. Kragujevac, Serbia. Knjiga sažetaka, Page 105.

**Учешће у пројектима:**

1. Од 2024. године учесник у потпројекту Министарства науке, технолошког развоја и иновација Републике Србије ,,*Форензички значај испитивања структуре коштано-зглобног система*“, број. 451-03-66/2024-03/200110, руководилац проф. др Слободан Николић.

**c) Цитираност**

Укупан број цитата према *Scopus*-у је 0, h-индекс је 0, а кумулативни импакт фактор 1.3 (приступ сајту *Scopus*-а дана 27. фебрурара 2025. године).

Ђ. ОЦЕНА О РЕЗУЛТАТИМА НАУЧНОГ И ИСТРАЖИВАЧКОГ РАДА

Др Вељко Милошевић доставио је списак од два публикована рада у часописима са *JCR* листе, и један рад у часопису „Медицинска истраживања“, сви објављени након последњег избора у звање 2024. године. Први аутор је у једном раду објављеном у часописима са JCR листе, а коаутор у преостала два рада. Сви радови су из области судске медицине. Кандидат је приложио и списак од пет радова штампаних у виду извода у зборницима са међународних скупова, у којима је први аутор у три, а коаутор у преосталим радовима. Такође, приложио је један рад штампан у виду извода у зборницима са националних скупова, у којем је коаутор. Укупни импакт фактор објављених радова др Вељка Милошевића износи 1,3. Ови радови, према *Scopus*-у, у кратком временском периоду од објављивања, за сада немају цитате.

У току рада у Институту за судску медицину Медицинског факултета у Београду, др Вељко Милошевић се теоријски и практично упознаје са разноврсном судскомедицинском проблематиком, а у објављеним радовима истраживао је судскомедицински значај механичких, хемијских и нутрититвних повреда, различите аспекте природних и насилних смрти у судскомедицинској пракси и др.

Е. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Од почетка свог рада на Институту за судску медицину, др Вељко Милошевић укључен је у све облике стручних активности и даје стручни допринос свакодневном успешном решавању случајева у судскомедицинском, обдукционом и експертизном раду. На годишњем нивоу у Институту за судску медицину као непосредни извршилац уради просечно око 100 судскомедицинских обдукција.

**ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На расписани конкурс који је објављен 29. јануара 2025. године у часопису „Послови” Националне службе за запошљавање, за избор сарадника у звање асистента за ужу научну област Судска медицина на Медицинском факултету Универзитета у Београду, јавио се један кандидат, др Вељко Милошевић, досадашњи сарадник у настави на Катедри за судску медицину. Комисија у саставу проф. др Зоран Михаиловић, доц. др Ирина Бањанин и проф. др Драгана Пузовић, одређена на седници Изборног већа Медицинског факултета у Београду одржаној 25. децембра 2024. године, прегледала је приложену документацију и донела следећи закључак:

На основу детаљне анализе наведених биографских података кандидата, списка објављених радова и процене досадашњег стручно-научног и педагошког рада, стручна комисија закључује да др Вељко Милошевић испуњава све предвиђене услове дефинисане Законом о високом образовању и Правилником Медицинског факултета Универзитета у Београду и поседује све потребне стручне, педагошке и научне квалитете, тако да комисија предлаже Изборном већу Медицинског факултета Универзитета у Београду, да **ДР** **ВЕЉКА МИЛОШЕВИЋА** изабере у звање **АСИСТЕНТА** за ужу научну област **СУДСКА МЕДИЦИНА** на Медицинском факултету Универзитета у Београду.

Београд, 6. март 2025. године

Чланови Комисије:

1. Проф. др Зоран Михаиловић, редовни професор Медицинског факултета Универзитета у Београду
2. Доц. др Ирина Бањанин, доцент

Медицинског факултета Универзитета у Београду

1. Проф. др Драгана Пузовић, редовни професор

Стоматолошког факултета Универзитета у Београду